stanford-oval/wikipedia huggingface dataset:
การทำฝันวัยเด็กของคุณให้เป็นจริงได้อย่างแท้จริง
เบื้องหลัง > การบรรยายที่ผ่านมา

ดร.แรนดี้ พอสช์ เป็นที่ รู้จักในงานบรรยาย เพียงบางครั้ง อาชีพก่อนหน้าที่เป็นที่รู้จักกันดีของ ดร. แรนดี้ พอสช์ คือ อาจารย์ในแผนกวิทยาการคอมพิวเตอร์ ที่โรงเรียนวิศวกรรม มหาวิทยาลัยเวอร์จิเนีย ในปี พ.ศ. 2540 – 2541 และได้ทำงานเป็นจินตวิศวกร ในเดอะวอลต์ดิสนีย์ ซึ่งทำให้กับอิเล็คโทรนิค อาร์ตส ที่มหาวิทยาลัยเวอร์จิเนีย ดร. แรนดี้ พอสช์ เป็นที่รู้จักในการบรรยายเรื่องความสำคัญในการผลิตเทคโนโลยี เพื่อให้ผู้ใช้งาน (users) สามารถใช้งานได้ง่ายยิ่งขึ้น ซึ่งเค้าได้แสดงจุดยืนนี้ด้วยการนำเสนอผ่านอุปกรณ์ วีซีอาร์ ซึ่งเป็นอุปกรณ์ที่ใช้บันทึกวิดีโอ ด้วยระบบอนาล็อก (VCR: videocassette recorder) ซึ่งยากมาที่จะทำการ ควบคุมและใส่คำสั่ง (โปรแกรม, program) เพื่อกำหนดระบบการทำงานได้ เค้าได้ทุบทำลายมันด้วยค้อน ในระหว่างการนำเสนอ   ดร.แรนดี้ พอสช์ เป็นที่รู้จักในงานบรรยายอีก ในเรื่อง การบริหารจัดการเวลา ซึ่งได้จัดบรรยายในปี พ.ศ. 2541 ที่ มหาวิทยาลัยเวอร์จิเนีย  และอีกครั้งหนึ่งในปี พ.ศ. 2550 โดยจัดขึ้นในเวลาและสถานที่เดียวกัน  กับการบรรยายเรื่อง การทำความฝันในวัยเด็กของคุณให้เป็นจริง (Really Achieving Your Childhood Dreams) เป็นหนึ่งใน 9 หัวข้อของชุดการบรรยายที่ชื่อว่า “การเดินทาง” (Journeys lecture series) ซึ่งจัดขึ้นโดยมหาวิทยาลัยคาร์เนจี เมลลอน (Carnegie Mellon University) มีรายชื่อผู้บรรยาย เช่น ราช เรดดี้ (Raj Reddy), เจย์ แอปท์ (Jay Apt), จาเร็ด โคฮอน (Jared Cohon) และ อธิการบดีมหาวิทยาลัย [15] โดยชุดการบรรยาย ที่ชื่อว่า “การเดินทาง” (Journeys lecture series) เป็นการบรรยายให้กับ พนักงาน และสมาชิกของมหาวิทยาลัย ได้พูดคุยถึงการเดินทางอย่างมืออาชีพ การตัดสินใจ และการท้าทายกับสิ่งที่ได้ประสบพบเจอ  The series of lectures was focused on university staff members discussing their professional journeys and the decisions and challenges they faced.
เบื้องหลัง > มะเร็งระยะสุดท้าย

ในช่วงเวลาที่ ดร.แรนดี้ พอสช์ เป็นอาจารย์บรรยาย เค้าเป็นผู้ป่วยมะเร็งตับอ่อน และในระหว่างการสัมภาษณ์ ดร.แรนดี้ พอสช์ ระบุว่า เค้ารู้สึกพองโต เมื่อได้รับรู้ว่าเค้ามีเนื้อร้าย ถึงอาจเป็นมะเร็ง ในขณะที่หมอกำลังทำการถ่ายภาพรังสีส่วนตัดอาศัยคอมพิวเตอร์ (CT Scan) เพื่อตรวจสอบนิ่วในถุงน้ำดี ต่อมา ดร. แรนดี้ พอสช์ (Dr Randy Pausch) ประสบผลทางด้านลบกับ การผ่าตัดเนื้อร้ายออกจากตับอ่อน เพื่อหยุดการเจริญเติบโตของเนื้อร้ายในร่างกายของเขา ซึ่งได้พิสูจน์แล้วว่าล้มเหลว  (ดร.แรนดี้ พอสช์ , Dr Randy Pausch) ได้รับการผ่าตัดโดยรักษาส่วนปลายของกระเพาะอาหารไว้ (Whipple procedure) หมอได้ตัดถุงน้ำดี, ตัดบางส่วนของ ลำไส้เล็ก, ตัด 1 ใน 3 ของตับอ่อน, และส่วนหนึ่งของกระเพาะอาหาร และเริ่มที่จะทดลอง การรักษาด้วยรังสี และนั่นสามารถเพิ่มโอกาสได้อีก 45% ในการมีชีวิตอยู่ได้อีก 5 ปี  ดร.แรนดี้ พอสช์ เริ่มเข้ารับการรักษาด้วยรังสี (ฉายรังสี) ในเดือนพฤศจิกายน  พ.ศ. 2549 และหยุดรับการรักษาในเดือนพฤษภาคม พ.ศ. 2550 เขารุ้สึกดีเค้ามีสุขภาพที่ดี หลังจากจบการรักษา ในเดือนกรกฎาคม และสิงหาคม ปีเดียวกันนั้น ผลทดสอบโดยมหาวิทยาลัยจอนส์ฮอปกินส์แสดงให้เห็นว่า ดร.แรนดี้ พอสช์ ได้หายจากมะเร็งแล้ว  แต่แล้วในปลายเดือนสิงหาคม ดร.แรนดี้ พอสช์ ได้แจ้งกับผู้อ่านบน เวปไซท์ว่าโรคมะเร็งของเค้าได้กลับมาอีกครั้ง ดังนี้ – ผลของการเอกซ็เรย์แบบละเอียดด้วยคอมพิวเตอร์ (CT Scan) พบเนื้อร้าย 10 ชิ้น ปรากฏที่ตับของเขา และที่ม้ามมีเนื้อร้ายขนาดเล็กหลายชิ้นอีกด้วย หมอพูดว่านี่เป็นการกลับมาอย่างรุนแรงที่สุดเท่าที่หมอเคยพบมา  หมอคาดการณ์ว่า ดร.แรนดี้ พอสช์ จะมีชีวิตที่ดี เหลืออยู่เพียง 3 – 6 เดือนเท่านั้น
ดร.แรนดี้ พอสช์ ได้จัดการบรรยายบนพื้นฐานการบรรยายโดยทั่วไปที่จัดไว้ให้โดยอาจารย์บางท่าน และบนแนวคิด กับจินตนาการว่าอะไรที่ควรจะพูด และอะไรที่เขาต้องการจะสืบทอดเป็นมรดกต่อไป ถ้าเขามีโอกาสครั้งสุดท้ายที่จะได้แบ่งปันความรู้ให้กับโลกใบนี้  มหาวิทยาลัยคาร์เนกีเมลลอนได้ทำการเปลี่ยนชื่อชุดของการบรรยายจากเดิมที่ถูกตั้งชื่อว่า “เล็กเชอร์ครั้งสุดท้าย” (Last Lecture) ให้เป็นชื่อ “การเดินทาง” (Journeys) และจัดให้พนักงานได้พูดถึงประสบการณ์ของพวกเขาเหล่านั้น   ดร.แรนดี้ พอสช์ถูกเสนอให้บรรยายในช่วงเวลาที่เค้าถูกวินิจฉัยว่าเป็นมะเร็งตับอ่อน และช่วงที่เขาได้รับข่าวว่า เขามีเวลาในชีวิตเหลืออยู่ไม่กี่เดือนหลังจากที่ไม่ประสบความสำเร็จในการรักษามะเร็ง   เนื่องด้วยมะเร็งระยะสุดท้ายทำให้ ดร. แรนดี้ พอสช์ เกือบจะยกเลิกการบรรยายไป แต่เมื่อได้พูดคุยกับภรรยาของเขา เขาจึงตัดสินใจที่จะรับโอกาสครั้งสุดท้ายนี้ เพื่อที่จะได้แบ่งปันความคิดของเขาให้กับโลกใบนี้  ดร.แรนดี้ พอสช์ เปรียบเทียบเทียบการบรรยายครั้งนี้ กับฉากสุดท้ายตอนจบในภาพยนตร์เรื่อง เดอะเนเจอร์ (The Nature), ที่ เรย์ ฮอปส์ (Ray Hobbs) ตัวแสดงหลัก สามารถเอาชนะอาการบาดเจ็บ และความชรา โดยสามารถตีลูกเบสบอล และวิ่งครบรอบจนทำแต้มได้
แหล่งข้อมูลอื่น

"The Last Lecture: A Love Story For Your Life", เก็บถาวร 2008-04-20 ที่ เวย์แบ็กแมชชีน ABC Special aired April 9, 2008 (subtitles: English, German) เก็บถาวร 2011-07-19 ที่ เวย์แบ็กแมชชีน
Randy Pausch explaining his motivation behind the "Last Lecture" and book เก็บถาวร 2008-04-20 ที่ เวย์แบ็กแมชชีน (subtitles: English, German) เก็บถาวร 2011-07-23 ที่ เวย์แบ็กแมชชีน
Randy Pausch, home page and Health update page at Carnegie Mellon University
Randy Pausch
การทำงานร่วมโดยใช้คอมพิวเตอร์ช่วย

การทำงานร่วมโดยใช้คอมพิวเตอร์ช่วย (อังกฤษ: computer supported cooperative work) หรือ ซีเอสซีดับเบิลยู เป็นระบบการทำงานช่วยให้ผู้ใช้งานทำงานร่วมกันได้โดยผ่านระบบคอมพิวเตอร์ และเครือข่าย อินเทอร์เน็ต ที่เป็นเครือข่ายที่ใหญ่ที่สุด หรือเครือข่ายเล็กๆแบบ ระบบแลน ไปจนกระทั่งเครื่องโทรศัพท์มือถือ ก็มีส่วนช่วยในการทำงานได้ เช่น วิกิ หรือ กรุปแวร์
แนวคิด

แนวความคิดหลักของลักษณะการทำงานแบบ CSCW คือ การทำงานแบบรวมกลุ่มกันทำงานมากกว่าที่จะทำงานคนเดียว ซึ่งจะช่วยให้สามารถทำงานกันได้ง่าย และรวดเร็วมากขึ้น ไม่ว่าผู้ทำงานแต่ละคนจะอยู่ในส่วนใดของโลกหรือที่ทำงานก็ตาม ในการทำงานลักษณะนี้จำเป็นต้องมีการพูดคุยแลกเปลี่ยนความคิด และข้อมูลในการทำงาน โดยจะมีการพูดคุยโต้ตอบ และส่งผ่านข้อมูลกันใน 2 ลักษณะ คือ
แบบที่เกิดขึ้นพร้อมกัน (Synchronous) เป็นในลักษณะที่ว่า พูดคุยแลกเปลี่ยนความคิดเห็น และข้อมูลกันแบบสดๆ นาทีต่อนาที โดยที่เครื่องคอมพิวเตอร์ที่ใช้ต้องมีโปรแกรมในลักษณะคล้ายๆกัน เช่น โปรแกรมที่ใช้ในการพูดคุยผ่านเมสเซนเจอร์
แบบที่เกิดขึ้นไม่พร้อมกัน (Asynchronous) เป็นการทำงานแบบไม่พร้อมกันทั้งสองคน หรือคนใดคนหนึ่งทำงานแค่คนเดียว โดยในลักษณะนี้จะใช้การสื่อสารผ่านทาง กระดานข่าว และอีเมล เป็นที่สื่อสาร แลกเปลี่ยนข้อมูลกัน
ระบบการทำงาน

การทำงานแบบ CSCW สามารถทำงานร่วมกันได้หลายวิธี โดยผ่านทางอุปกรณ์ที่แตกต่างกัน เช่น
Visual Design Studio System for Colaborative Work On PDA คือ การทำงานร่วมกันบนเครื่อง พีดีเอ
Colaborative Work On PC With PC เป็นการทำงานร่วมกันบนเครื่อง คอมพิวเตอร์ส่วนบุคคล
ระบบการทำงาน > The Virtual Design Studio

เมือมีการเพิ่มขึ้นของงานในส่วนต่าง ๆ ร่วมถึงการทำงานร่วมกันของสาขาอาชีพที่แตกต่างกัน จนทำให้เกิดการทำงานร่วมกันระหว่างหุ่นส่วนต่าง ๆ ซึ่งอยู่คนละที่ ในแนวความคิดนี้ การทำงานร่วมกันบนพื้นฐานของการทำงานแยกกันแต่ละส่วน จึงจำเป็นต้องมีตัวช่วยในการประสานกันทำงานในแต่ละส่วน
ซึ่งการทำงานร่วมกันนั้น ผู้ร่วมทำงานอาจอยู่ห่างกันมาก เป็นได้ว่าว่าจะอยู่กันคนละประเทศหรือทวีปก็ตามที ดังนั้นการทำงานร่วมกันจึงจำเป็นต้องมีระบบในการทำงานแม่เวลาจะต่างกันออกไป ซึ่งการติดต่อสื่อสารอาจใช้ทั่ง แบบในทันที่หรือร่วมเวลา และแบบรอการตอบรับหรือไม่ร่วมเวลา
การทำงานร่วมกันจะต้องขึ้นอยู่กับการเข้าใจอย่างง่ายๆ และไม่ศูนย์เสียข้อมูลข่าวสารในการส่งผ่านข้อมูล ดังนั้นระบบจะต้องมีความสามารถในการเก็บข้อมูลและนำข้อมูลมาใช้ร่วมกันได้อย่างมีประสิทธิภาพ
ซึ่งสถานที่การทำงานที่ทุกคนสามารถทำงานร่วมกันได้ไม่ว่าจะอยู่ที่ใด ๆ และสามารถที่จะเข้าถึงได้ตลอดเวลาบนโลกคือ อินเทอร์เน็ตดังนั้น จึงเป็นการจำลองสำนักงานในโลกจริงไว้บนโลกของอินเทอร์เน็ต เพื่อให้ทุกคนในหน่วยงานหรือสำนักงานได้เข้าทำงานได้ทุกทีทุกเวลา
ข้อจำกัด

ข้อจำกัดในการทำงานแบบ CSCW
ความแตกต่างของการแสดงผลของหน้าจอ User Interfaceในการแสดงภาพของหน้าจอคอมพิวเตอร์แต่ละชนิดไม่เหมือนกัน ทำให้ความเข้าใจในการรับรู้ภาพที่ส่งผ่านมาจากคอมพิวเตอร์ที่มีขนาดหน้าจอใหญ่กว่าลดลง เนื่องจากต้องคอย pan หรือ เลื่อนหน้าจอไปมา เพื่อดูภาพ
ความแตกต่างของ ฮาร์ดแวร์ และ ซอฟต์แวร์ จะทำให้ความสามารถในการประมวลผลเกิดความล่าช้า และการเก็บข้อมูลไม่ดีเท่าที่ควร เนื่องจาก คอมพิวเตอร์โปรแกรม ในแต่ละเครื่องอาจจะมี เวอร์ชัน ที่แตกต่างกัน
การปรับให้อุปกรณ์ที่แตกต่างกันสามารถทำงานร่วมกันได้ โดยวิธีนี้อาจจะต้องมี เซิร์ฟเวอร์ เป็นตัวกลางในการแปลงข้อมูลที่ถูกส่งมาจากแต่ละเครื่องผ่านทางเครือข่าย อินเทอร์เน็ต หรือ ระบบ แลน ให้เป็นข้อมูลในแบบที่เครื่องที่มีความสามารถต่างกันสามารถรับ และใช้งานในข้อมูลนั้นได้ ก่อนที่จะถูกส่งไปยังแต่ละ ไคลเอนต์
การทำเหมืองข้อความ

การทำเหมืองข้อความ (อังกฤษ: text mining) หรืออาจจะเรียกว่า "การค้นหาความรู้ในฐานข้อมูลเอกสาร" (Knowledge Discovery in Document Databases) เป็นเทคนิคเพื่อค้นหารูปแบบ (pattern) ของจากข้อความจำนวนมหาศาลโดยอัตโนมัติ โดยใช้ขั้นตอนวิธีจากวิชาสถิติ การเรียนรู้ของเครื่อง และ การรู้จำแบบ หรือในอีกนิยามหนึ่ง การทำเหมืองข้อความ คือ กระบวนการที่กระทำกับข้อความ (โดยส่วนใหญ่จะมีจำนวนมาก) เพื่อค้นหารูปแบบ แนวทาง และความสัมพันธ์ที่ซ่อนอยู่ในชุดข้อความนั้น โดยอาศัยหลักสถิติ การรู้จำ การเรียนรู้ของเครื่อง หลักคณิตศาสตร์ หลักการประมวลเอกสาร (Document Processing) หลักการประมวลผลข้อความ (Text Processing) และหลักการประมวลผลภาษาธรรมชาติ (Natural Language Processing)
ขั้นตอนการทำเหมืองข้อความ

ทำความเข้าใจปัญหา
ทำความเข้าใจข้อมูล
เตรียมข้อมูล (Text Corpus: Training set, Test set)
สร้างแบบจำลอง จากขั้นตอนวิธี
ประเมิน
นำไปใช้งาน
ดูเพิ่ม

คลังข้อมูล (Data warehouse)
การทำเหมืองข้อมูล (Data mining)
การทำเหมืองเว็บ (Web mining)
ฐานข้อมูล (Database)
แหล่งข้อมูลอื่น

KDnuggets - a portal for Data Mining, Knowledge Discovery, Genomic Mining, Web Mining
Data Mining whitepapers, webcasts and case studies
Open Directory Project - Data Mining websites
Knowledge Discovery from Large Database Research Group (KDL) เก็บถาวร 2006-06-19 ที่ เวย์แบ็กแมชชีน, มหาวิทยาลัยเกษตรศาสตร์
Knowledge Information & Data Management Laboratory (KIND) เก็บถาวร 2006-06-10 ที่ เวย์แบ็กแมชชีน, สถาบันเทคโนโลยีนานาชาติสิรินธร มหาวิทยาลัยธรรมศาสตร์
Data Mining & Data Exploration Laboratory (DME) เก็บถาวร 2005-02-06 ที่ เวย์แบ็กแมชชีน, สถาบันเทคโนโลยีพระจอมเกล้าเจ้าคุณทหารลาดกระบัง
เทคนิคการจำแนกประเภทเอกสาร (Document Classification) (ไทย)
การนำสารเข้าสู่เซลล์แบบใช้ตัวรับ

กลไกการนำสารเข้าสู่เซลล์โดยใช้แคลทริน
การนำสารเข้าสู่เซลล์แบบใช้ตัวรับ (อังกฤษ: Receptor-mediated endocytosis;RME) หรือการนำสารเข้าสู่เซลล์โดยใช้แคลทริน (clathrin-dependent endocytosis) เป็นการนำสารเข้าสู่เซลล์โดยสารที่จะเข้าสู่เซลล์นั้นต้องจับกับตัวรับที่จำเพาะบนเยื่อหุ้มเซลล์ก่อน จากนั้นตัวรับที่จับสารแล้วจะเว้าเข้าไปในเซลล์แล้วหลุดเป็นกระเปาะหรือเวสิเคิลขนาดเล็กเข้าไปข้างในเซลล์ สารที่เข้าสู่เซลล์ด้วยวิธีนี้ได้แก่ ฮอร์โมน สารพิษ แอนติบอดี ไวรัส เป็นต้น
หลังจากที่สารจับกับตัวรับที่จำเพาะบนเยื่อหุ้มเซลล์ จะมีการส่งสัญญาณผ่านทางเยื่อหุ้มเซลล์ มีแคลทรินเข้ามาจับกับเยื่อหุ้มเซลล์ด้านในของตัวรับ ทำให้เกิดการม้วนของเยื่อหุ้มกลายเป็นเวสิเคิล จากนั้นแคลทรินจะหลุดออก เวสิเคิลแต่ละอันที่ไม่ถูกแคลทรินหุ้มจะรวมเข้าด้วยกันกลายเป็นเอนโดโซม  เนื่องจากตัวรับเป็นการทำงานภายในร่วมกับมือจับ ระบบนี้จึงอิ่มตัวได้และการนำเข้าเซลล์จะลดลงจนกว่าตัวรับจะถูกนำกลับมาใช้ใหม่ที่เยื่อหุ้มอีกครั้ง
แหล่งข้อมูลอื่น

CytoChemistry.net เก็บถาวร 2005-12-21 ที่ เวย์แบ็กแมชชีน- A lecture on RME with some nice pictures
การบริหารจัดการคุณภาพโดยรวม

การบริหารจัดการคุณภาพโดยรวม (อังกฤษ: Total Quality Management; TQM) เป็นแนวคิดในการบริหารซึ่งริเริ่มโดย ดับเบิลยู. เอ็ดเวิร์ดส์ เดมมิง แนวคิดของนี้เป็นแนวทางการบริหารองค์กรที่ยึดถือคุณภาพเป็นศูนย์กลาง[ต้องการอ้างอิง] และอาศัยการมีส่วนร่วมของสมาชิกทุกคนในองค์กร โดยมุ่งเป้าหมายไปที่ความสำเร็จระยะยาวขององค์กร จากความพึงพอใจของลูกค้า และเอื้อประโยชน์ต่อทุกคนในองค์กร และต่อสังคม ซึ่งปัจจุบันถือเป็นแนวคิดที่องค์กรส่วนใหญ่นิยมนำมาใช้เพื่อพัฒนาองค์กรของตน หนึ่งในเป้าหมายหลักของการบริหารจัดการคุณภาพโดยรวม คือ การลดข้อผิดพลาดที่เกิดขึ้นลงให้เหลือเพียง 1 ใน 1,000,000 ของหน่วยที่ผลิต
ความหมาย

คุณภาพ (QUALITY)
การทำได้ตามข้อกำหนดอย่างต่อเนื่องสม่ำเสมอ
ทำให้ลูกค้าพอใจ
ทำให้ลูกค้าสุขใจ
ทำให้มากกว่าที่ลูกค้าพอใจ เกินความคาดหวังของลูกค้า
คุณภาพโดยรวม (TOTAL QUALITY)
การปรับปรุงอย่างต่อเนื่องเพิ่มระดับความพอใจของลูกค้าให้สูงขึ้น
ปรับปรุงเพื่อยอดขายขององค์กรในเวลาเดียวกันด้วย
การบริหารงานยุติธรรม

การบริหารงานยุติธรรม  (อังกฤษ: Justice Administration (JA))  เป็นการบริหารจัดการงาน ที่เกี่ยวข้องกับระบบงานยุติธรรม ได้แก่ องค์กรตำรวจ อัยการ ศาล ราชทัณฑ์และคุมประพฤติ โดยเฉพาะเรื่องหลักการบริหาร
การบังคับใช้กฎหมายอาญา การแก้ปัญหาการกระทำความผิดในสังคม ตลอดทั้งการบริหารเพื่อความปลอดภัยภายในองค์กรเอกชน
1. ในภาคเอกชน ทำงานบริษัทเอกชนในแผนกานบริหารความสงบและความปลอดภัย เกี่ยวกับบุคลากรและกิจการของบริษัทโดยทั่วไป แผนกวิจัยและการวางแผน
2. ในภาครัฐบาล
สำนักงานตำรวจแห่งชาติ แผนกสวัสดิภาพเยาวชน พนักงานสอบสวน กองการเจ้าหน้าที่ แผนกวินัยและวางแผนพัฒนา
กรมราชทัณฑ์ ทำงานหน้าที่นักสังคมสงเคราะห์ประจำทุกเรือนและทัณฑสถาน ทำงานในกองต่าง ๆ ได้ทุกกอง เช่น กองทัณฑวิทยา กองคุมประพฤติ กองพักการลงโทษ กองฝึกอบรม เป็นต้น
กรมการพัฒนาชุมชน ทำหน้าที่พัฒนากรประจำเขตต่าง ๆ
กรมการปกครอง ทำหน้าที่ปลัดอำเภอ
กระทรวงยุติธรรม
กรมคุมประพฤติ ทำหน้าที่พนักงานคุมประพฤติประจำศาลทุกจังหวัด
ศาลเยาวชนและครอบครัว ทำหน้าที่เป็นพนักงานคุมประพฤติ ประจำศาลเยาวชนและครอบครัวที่มีอยู่ทุกศาล
กรมบังคับคดี ทำหน้าที่ประสานงานติดตามคดี
ศาลทุกศาล ทำหน้าที่เป็นจ่าศาล ดูแลกิจการกระบวนการยุติธรรมและธุรการทั่วไป
สถาบันพัฒนาข้าราชการตุลาการ ทำหน้าที่เป็นนักวิชาการ ดำเนินงานและประสานงานในการจัดฝึกอบรม และวางแผนพัฒนางานของศาลโดยทั่วไป
3. ในภาครัฐวิสาหกิจและธนาคาร ทำงานแผนกบุคลากรกองการเจ้าหน้าที่เพื่อควบคุมและรักษาไว้ซึ่งระเบียบ กฎ ข้อบังคับและอื่นๆ เป็นผู้ประสานงานกับหน่วยงานอื่นในกรณีมีปัญหาพิพาทและการใช้กฎหมายโดยทั่วไป รวมทั้งทำงานแผนกวางแผนและพัฒนา
การศึกษาต่อในประเทศไทย

ผู้จบการศึกษาปริญญาตรีสาขาบริหารงานยุติธรรมและความปลอดภัย สามารถสอบเข้าศึกษาต่อในระดับปริญญาโททั้งในและต่างประเทศ ในประเทศไทย ได้แก่ คณะรัฐศาสตร์ สาขาอาชญาวิทยาและงานยุติธรรม จุฬาลงกรณ์มหาวิทยาลัย, คณะรัฐศาสตร์และนิติศาสตร์ สาขาการบริหารงานยุติธรรมและสังคม มหาวิทยาลัยบูรพา, คณะสังคมศาสตร์ สาขาบริหารงานยุติธรรม มหาวิทยาลัยเกษตรศาสตร์, คณะสังคมสงเคราะห์ศาสตร์ สาขานโยบายและการบริหารงานยุติธรรม มหาวิทยาลัยธรรมศาสตร์, คณะสังคมศาสตร์และมนุษยศาสตร์ สาขาอาชญาวิทยาและงานยุติธรรม มหาวิทยาลัยมหิดล และคณะรัฐประศาสนศาสตร์ สาขาบริหารงานยุติธรรม สถาบันบัณฑิตพัฒนบริหารศาสตร์
การบริหารทรัพยากรกายภาพ

การบริหารทรัพยากรกายภาพ (อังกฤษ: facility management) เป็นสหความรู้ที่ใช้ในการจัดการที่ว่าง โครงสร้างพื้นฐาน คน และหน่วยงาน โดยมักจะร่วมกับส่วนการบริหารอาคาร อาทิ ออฟฟิศ สนามกีฬา โรงเรียน ห้างสรรพสินค้า โรงพยาบาล ครอบคลุมกิจกรรมหลายด้านที่เกิดขึ้นในอาคารและการจัดการผลกระทบของกิจกรรมเหล่านี้ต่อบุคลากรและสภาพแวดล้อมในการทำงาน อาทิ การบำรุงรักษาและปรับปรุงอาคารสถานที่และสภาพแวดล้อม และการจัดหาตัวแทนผู้ดำเนินงานบริการอื่นๆที่ส่งเสริมการปฏิบัติงานหลักขององค์กร เช่น ระบบรักษาความปลอดภัย ระบบสื่อสารและการจัดเก็บข้อมูล และงานทำความสะอาด เป็นต้น โดยเป็นการบริหารที่ไม่เกี่ยวข้องกับธุรกิจหลัก การบริหารทรัพยากรอาคารเป็นการบูรณาการการทำงานต่างๆในองค์กรเพื่อให้ได้มาซึ่งบริการต่างๆที่จำเป็นการส่งเสริมศักยภาพของกิจกรรมหลักขององค์กรให้มีประสิทธิภาพมากยิ่งขึ้น ทั้งในด้านการเพิ่มผลผลิต การลดค่าใช้จ่ายของการปฏิบัติงานในระยะยาว และความได้เปรียบทางการตลาดขององค์กรนั้น ๆ
ในปี พ.ศ. 2552 สมาคมการบริหารทรัพยากรกายภาพนานาชาติ (IFMA) ได้กำหนดหน้าที่ไว้ 11 อย่างในด้านการบริหารทรัพยากรกายภาพ ได้แก่ (1) การสื่อสาร (2) การเตรียมความพร้อมในกรณีฉุกเฉินและการดำเนินธุรกิจอย่างต่อเนื่อง (3) ภาวะผู้ให้บริการดูแลสิ่งแวดล้อมและความยั่งยืน (4) การเงินและธุรกิจ (5) ปัจจัยมนุษย์ (6) ความเป็นผู้นำและกลยุทธ์ (7) การดำเนินการและดูแลรักษา (8) การบริหารโครงการ (9) คุณภาพ (10) อสังหาริมทรัพย์และการบริหารสินทรัพย์ และ (11) เทคโนโลยี ปัจจุบันการบริหารทรัพยากรอาคาร ได้พัฒนา มากขึ้น เพื่อครอบคลุม งานต่าง ๆ ของอาคาร โดยสามารถแบ่ง การบริหารออกเป็น สองส่วน หลัก คือ Soft Services และ  Hard Services  ซึ่งจะได้กล่าวต่อไป นอกจากนี้ ได้มีการพัฒนามาตรฐานระดับนานาชาติ ที่เป็นสากล คือ มาตรฐาน ISO 41001 Facility Management Standard
แหล่งข้อมูลอื่นนอ

เว็บไซต์ British Institute of Facilities Management (BIFM)
ข้อมูลเพิ่มเติม จาก MASCI https://innoversity.masci.or.th/?p=21941 เก็บถาวร 2023-09-22 ที่ เวย์แบ็กแมชชีน
การนมัสการของคนเลี้ยงแกะ (การาวัจโจ)

สำหรับความหมายอื่น ดูที่ การชื่นชมของคนเลี้ยงแกะ
| การชื่นชมของคนเลี้ยงแกะ |
| --- | --- |

ศิลปิน: คาราวัจโจ
ปี: ค.ศ. 1609
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์รีจิโอนาเล, เมสสินา
การชื่นชมของคนเลี้ยงแกะ (อังกฤษ: Adoration of the Shepherds) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์รีจิโอนาเล, เมสสินาในประเทศอิตาลี
ภาพ “การชื่นชมของคนเลี้ยงแกะ” เขียนเสร็จราวปี ค.ศ. 1609 ขณะที่คาราวัจโจพำนักอยู่ที่เมสสินาคาราวัจโจได้รับสัญญาจ้างให้วาดภาพสี่ภาพจากชุดทุกขกิริยาของพระเยซู ถ้าคาราวัจโจได้เขียนตามสัญญาอย่างที่ว่าก็ไม่มีภาพใดที่เหลือให้เห็น ซัสซิโนกล่าวว่าฉากการประสูติของพระเยซูได้รับจ้างจากเซเนทของเมสสินาสำหรับวัดคาปุชินซานตามาเรียเดกลิอันเจลิ
ความเรียบง่ายแบบฟรานซิสกันแสดงให้เห็นได้ในภาพนี้ ภายในโรงนาไม้ที่ประสูติมีลาและวัวยืนอย่างอดทนอยู่ข้างหลังภาพ บนพื้นเป็นฟางมีตะกร้าใส่ขนมปังและ เครื่องมือช่างไม้ของโจเซฟและชิ้นผ้าสองสามชิ้น โจเซฟใส่เสื้อแดงแนะนำคนเลี้ยงแกะที่แต่งสีน้ำตางและเทาต่อแมรี ผู้ใส่เสื้อสีแดงสด พระแม่มารีทรงโอบอุ้มพระบุตรอยู่อย่างทะนุถนอม นอกจากสองรัศมีกับชายที่คุกเข่ากุมมือชื่นชมพระเยซูอยู่เท่านั้นที่ทำให้การพบเด็กเกิดใหม่ดูมีความหมายว่าพระเจ้าเสด็จมาสมภพในร่างของมนุษย์
คาราวัจโจได้รับค่าจ้าง 1000 สคูโดสำหรับงานชิ้นนี้ซึ่งเป็นค่าจ้างที่สูงที่สุดที่ได้รับตั้งแต่เริ่มเขียนภาพมา
การบริโภคยึดจริยธรรม

การบริโภคยึดจริยธรรม (อังกฤษ: ethical consumerism, moral purchasing) เป็นการดำเนินกิจกรรม (activism) ของผู้บริโภคชนิดหนึ่งที่ตั้งอยู่บนมโทนัศน์การออกเสียงลงคะแนนด้วยเงิน (dollar voting) เป็นการซื้อผลิตภัณฑ์ที่มีกระบวนการมีจริยธรรม ซึ่งสนับสนุนผู้ผลิตขนาดย่อม และช่างฝีมือในท้องถิ่น ตลอดจนคุ้มครองสัตว์และสิ่งแวดล้อม และคว่ำบาตรการขูดรีดการใช้แรงงานเด็ก ทดลองกับสัตว์ หรือทำลายสิ่งแวดล้อม
คำว่า "การบริโภคยึดจริยธรรม" มีการใช้ครั้งแรกโดยนิตยสารสหราชอาณาจักร ชื่อ Ethical Consumer ตีพิมพ์ครั้งแรกในปี 1989 การจัดอันดับบริษัทจากเกณฑ์วัดเรื่องจริยธรรมและสิ่งแวดล้อมต่อมาเป็นที่แพร่หลาย
ดูเพิ่ม

การดำเนินกิจกรรมของผู้บริโภค (consumer activism)
กัปตันอเมริกา: มัจจุราชอหังการ

| กัปตันอเมริกา: มัจจุราชอหังการ |
| --- | --- |
ใบปิดภาพยนตร์
กำกับ: แอนโทนี รุสโซโจ รุสโซ
บทภาพยนตร์:   คริสโตเฟอร์ มาร์คัส  สตีเฟน แม็กฟีลี 
สร้างจาก: กัปตันอเมริกา โดย โจ ไซมอน แจ็ก เคอร์บี
อำนวยการสร้าง: เควิน ไฟกี
นักแสดงนำ:   คริส อีแวนส์  สการ์เลตต์ โจแฮนส์สัน  เซบาสเตียน สแตน  แอนโทนี แมกกี  โคบี สมัลเดอส์  แฟรงก์ กริลโล  เอมิลี แวนแคมป์  เฮย์ลีย์ แอตเวลล์  โรเบิร์ต เรดฟอร์ด  ซามูเอล แอล. แจ็กสัน 
กำกับภาพ: เทรนต์ โอพาล็อช
ตัดต่อ:   เจฟฟรีย์ ฟอร์ด  แมตธิว ชมิดต์ 
ดนตรีประกอบ: เฮนรี แจ็กแมน
บริษัทผู้สร้าง: มาร์เวล สตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเจอส์
วันฉาย:   13 มีนาคม ค.ศ. 2014 (2014-03-13)  (เอลแคปิตันเธียเตอร์)   4 เมษายน ค.ศ. 2014 (2014-04-04)  (สหรัฐอเมริกา)
ความยาว: 136 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 170 ล้านดอลลาร์สหรัฐ
ทำเงิน: 714.3 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
กัปตันอเมริกา: มัจจุราชอหังการ (อังกฤษ: Captain America: The Winter Soldier) เป็นภาพยนตร์ซูเปอร์ฮีโร่อเมริกันนำเสนอตัวละครจากมาร์เวลคอมิกส์ กัปตันอเมริกา ผลิตโดย มาร์เวล สตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเจอส์ เป็นภาพยนตร์ภาคต่อจากเรื่องกัปตันอเมริกา: อเวนเจอร์ที่ 1 และภาพยนตร์เรื่องที่เก้าในจักรวาลภาพยนตร์มาร์เวล ภาพยนตร์กำกับโดย แอนโทนี รุสโซ และ โจ รุสโซ บทภาพยนตร์โดย คริสโตเฟอร์ มาร์คัส และ สตีเฟน แม็กฟีลี ที่ทำงานให้ภาคอเวนเจอร์ที่ 1 เช่นกัน ภาพยนตร์นำแสดงโดย คริส อีแวนส์ รับบทเป็นกัปตันอเมริกา และร่วมแสดงโดยสการ์เลตต์ โจแฮนส์สัน เซบาสเตียน สแตน แอนโทนี แม็กกี โคบี สมัลเดอส์ แฟรงก์ กริลโล เอมิลี แวนแคมป์ เฮย์ลีย์ แอตเวลล์ โรเบิร์ต เรดฟอร์ด และซามูเอล แอล. แจ็กสัน ในภาพยนตร์กัปตันอเมริกา: มัจจุราชอหังการ กัปตันอเมริกา แบล็กวิโดว์ และฟอลคอน เข้าร่วมกองทัพเพื่อเปิดโปงแผนสมคบคิดภายในองค์กร S.H.I.E.L.D. ขณะเผชิญหน้ากับมือสังหารลึกลับในชื่อ วินเทอร์โซลเจอร์
แรงบันดาลใจของภาคมัจจุราชอหังการมาจากบันเทิงคดีสมคบคิดจากคริสต์ทศวรรษ 1970 เช่น ทรีเดส์ออฟเดอะคอนดอร์ โดยมีบทที่มาจากอาร์กเรื่องวินเทอร์โซลเจอร์ เขียนโดยเอ็ด บรูเบเคอร์ บทภาพยนตร์เขียนขึ้นในปี ค.ศ. 2011 โดยพี่น้องรัสโซเข้าเจรจาการกำกับภาพยนตร์ในเดือนมิถุนายน ค.ศ. 2012 และการคัดเลือกนักแสดงเริ่มขึ้นในเดือนถัดมา การถ่ายทำฉากสำคัญ เริ่มขึ้นในเดือนเมษายน ค.ศ. 2013 ที่ลอสแอนเจลิส รัฐแคลิฟอร์เนีย ก่อนย้ายไปถ่ายทำที่วอชิงตัน ดี.ซี. และคลีฟแลนด์ รัฐโอไฮโอ ผู้กำกับต้องการให้ดูสมจริงมากขึ้น เขาให้ความสำคัญกับสเปเชียลเอฟเฟกต์ที่ไม่ใช้คอมพิวเตอร์และงานนักแสดงแทนมากกว่า และมีบริษัททำวิชวลเอฟเฟกต์ 2,500 ฉาก ด้วยกันทั้งหมด 6 บริษัท
กัปตันอเมริกา: มัจจุราชอหังการ ฉายรอบปฐมทัศน์ในลอสแอนเจลิสในวันที่ 13 มีนาคม ค.ศ. 2014 ภาพยนตร์ออกฉายในต่างประเทศในวันที่ 26 มีนาคม ค.ศ. 2014 และในอเมริกาเหนือวันที่ 4 เมษายน ค.ศ. 2014 ในแบบสองมิติ สามมิติ และไอแมกซ์สามมิติ ภาพยนตร์ประสบความสำคัญอย่างมาก ทำรายได้ได้ 714 ล้านดอลลาร์สหรัฐทั่วโลก ภาพยนตร์ได้เข้าชิงรางวัลออสการ์ สาขาเทคนิคสมจริงยอดเยี่ยม ภาคต่อเรื่อง กัปตันอเมริกา: ศึกฮีโร่ระห่ำโลก กำกับโดยพี่น้องรุสโซเช่นกัน และออกฉายเมื่อวันที่ 6 พฤษภาคม ค.ศ. 2016
นักแสดง

คริส อีแวนส์ รับบทเป็น สตีฟ โรเจอส์/กัปตันอเมริกา
สการ์เลตต์ โจแฮนส์สัน รับบทเป็น นาตาชา โรมานอฟ/แบล็กวิโดว์
เซบาสเตียน สแตน รับบทเป็น บักกี บานส์/วินเทอร์โซลเจอร์
แอนโทนี แม็กกี รับบทเป็น แซม วิลสัน/ฟอลคอน
โคบี สมัลเดอส์ รับบทเป็น มาเรีย ฮิลล์
แฟรงก์ กริลโล รับบทเป็น บร็อก รัมโลว์
เอมิลี แวนแคมป์ รับบทเป็น ชารอน คาร์เทอร์/เอเจนต์ 13
เฮย์ลีย์ แอตเวลล์ รับบทเป็น เพกกี คาร์เทอร์
โรเบิร์ต เรดฟอร์ด รับบทเป็น อเล็กซานเดอร์ เพียร์ซ
ซามูเอล แอล. แจ็กสัน รับบทเป็น นิค ฟิวรี
ภาคต่อ

บทความหลัก: กัปตันอเมริกา: ศึกฮีโร่ระห่ำโลก
กัปตันอเมริกา: ศึกฮีโร่ระห่ำโลก ออกฉายวันที่ 6 พฤษภาคม ค.ศ. 2016 และกำกับโดยสองพี่น้องรุสโซอีกครั้ง อีแวนส์ โจแฮนส์สัน สแตน แม็กกี แวนแคมป์ และกริลโล กลับมารับบทเดิมจากภาคมัจจุราชอหังการและร่วมแสดงโดยโรเบิร์ต ดาวนีย์ จูเนียร์ รับบท โทนี สตาร์ก หรือ ไอรอนแมน พอล เบ็ตทานี รับบท วิชัน เจเรมี เรนเนอร์ รับบท คลินต์ บาร์ตัน หรือ ฮอว์กอาย ดอน ชีเดิล รับบท เจมส์ "โรดี" โรดส์ หรือ วอร์มะชีน เอลิซาเบธ โอลเซน รับบท วานดา แม็กซิมอฟ หรือ สการ์เลต วิตช์ พอล รัดด์ รับบท สกอตต์ แลง หรือ แอนต์แมน วิลเลียม เฮิร์ต รับบท แทดเดียส "ทันเดอร์โบลต์" รอสส์ และกวินเน็ธ พัลโทรว์ รับบท เพปเพอร์พอตส์ ทั้งหมดรับบทเดิมในจักรวาลภาพยนตร์มาร์เวล
แหล่งข้อมูลอื่น

กัปตันอเมริกา: มัจจุราชอหังการ ที่อินเทอร์เน็ตมูวีเดตาเบส
กัปตันอเมริกา: มัจจุราชอหังการ ที่บ็อกซ์ออฟฟิศโมโจ
กัปตันอเมริกา: มัจจุราชอหังการ ที่รอตเทนโทเมโทส์
กัปตันอเมริกา: มัจจุราชอหังการ ที่เมทาคริติก
กัปตันอเมริกา: มัจจุราชอหังการ ที่สยามโซน
| ด ค กแอนโทนี และโจ รุสโซ |
| --- | --- |
กำกับภาพยนตร์:  แผนปล้นเซ่อ เอ๋อยกก๊วน (2002)  ฉัน, เธอและเกลอแสบนายดูพรี (2006)  กัปตันอเมริกา: มัจจุราชอหังการ (2014)  กัปตันอเมริกา: ศึกฮีโร่ระห่ำโลก (2016)  อเวนเจอร์ส: มหาสงครามล้างจักรวาล (2018)  อเวนเจอร์ส: เผด็จศึก (2019)  เชอร์รี่ (2021)  เดอะเกรย์แมน: ล่องหนฆ่า (2022) 
เขียนบทภาพยนตร์:  แผนปล้นเซ่อ เอ๋อยกก๊วน (2002)  คนระห่ำภารกิจเดือด (2020)  คนระห่ำภารกิจเดือด 2 (2023) 
อำนวยการสร้าง:  21 บริดจส์: เผด็จศึกยึดนิวยอร์ก (2019)  ซือเจ๊ทะลุมัลติเวิร์ส (2022)
การบิน

บทความนี้เกี่ยวกับอากาศพลศาสตร์ สำหรับการขนส่งทางอากาศ ดูที่ การเดินอากาศ
นกฮัมมิงเบิร์ด ขณะบิน
การบิน (อังกฤษ: Flight) คือกระบวนการที่วัตถุชนิดหนึ่งเคลื่อนที่ผ่านบรรยากาศ (โดยเฉพาะอากาศ) หรือเหนือบรรยากาศ (เช่น การเดินทางด้วยยานอวกาศ) โดยแรงยกอากาศพลศาสตร์ แรงขับเคลื่อนด้วยอากาศ โดยใช้แรงลอยตัวที่เบากว่าอากาศ หรือด้วยการเคลื่อนไหวอย่างขีปนาวุธ โดยไม่ต้องใช้การสนับสนุนโดยตรงจากพื้นผิวใด ๆ
หลายสิ่งหลายอย่างสามารถบินได้ ตั้งแต่สิ่งบินได้โดยธรรมชาติ เช่น นก ค้างคาว และแมลง ไปจนถึงสิ่งประดิษฐ์โดยมนุษย์ เช่น ขีปนาวุธ อากาศยาน เช่น เครื่องบิน เฮลิคอปเตอร์ และบอลลูน ไปจนถึงจรวดชนิดต่าง ๆ เช่น ยานอวกาศ
การบินในมุมมองด้านวิศวกรรมมีศึกษาในวิชาวิศวกรรมการบินและอวกาศ ซึ่งแบ่งได้เป็น วิศวกรรมอากาศ วิชาที่ศึกษายานพาหนะที่เดินทางทางอากาศ และวิศวกรรมอวกาศ วิชาที่ศึกษายานพาหนะที่เดินทางทางอวกาศ และในวิชาบัลลิสติกส์ วิชาที่ศึกษาการบินในแบบโปรเจกไทล์